Trollstigvegen

Trollstigvegen (ofte kalt Trollstigen eller bare Stigen) er en fjellovergang på fylkesvei 63 i Rauma og Fjord kommuner i Møre og Romsdal. Trollstigveien forbinder Valldal på Sunnmøre med Åndalsnes og Romsdalen. Veien ble offisielt åpnet 31. juli 1936 og anlegget ble i 1925 budsjettet til omkring 1,8 millioner kroner. Det bratteste partiet fra innerst i Isterdalen opp til Stigrøra har elleve hårnålssvinger og en stigning på 1:12. Hele strekningen fra Sogge bru til Sylte i Valldal er 50 kilometer. Strekningen var riksvei fra 1935 til reformen i 2010 da den ble fylkesvei og ansvaret overført til fylkeskommunen. Trollstigen er en av de nasjonale turistveier og er en av Norges mest besøkte attraksjoner. Trollstigen har adresse Valldalsvegen i Fjord kommune og Isterdalsvegen i Rauma kommune.

Fjellovergangens høyeste punkt er Alnesreset på kommunegrensen, 850 meter over havet. Veibanen er nå 4 til 6 meter bred, mer ved møteplasser, da veien ble åpnet var veibanen 3 til 4 meter. Hårnålssvingene har en kurvediameter på rundt 10 meter og Stigfossbrua krysser nedre del av den 180 meter høye Stigfossen. Ved stor vannføring er Stigfossbrua våt av fossesprut.
miniatyr|Trollstigvegen 2021
miniatyr|Hårnålssvingene i bratthenget, 2006, etter ombygging/rassikring.
miniatyr|Veiens høyeste punkt, Alnesreset, 856 moh med kommunegrensen. Fjelltoppene er Kongen og Bispen (venstre side) og Trolltindan (høyre).
miniatyr|Omgivelsene med Bispen og Bispevatnet i midten, Trolltindane på andre siden av Isterdalen og Venjetindan i det fjerne.
Veistrekningen er vinterstengt og er vanligvis åpen fra slutten av mai og til snøen faller om høsten. Fylkesvei 63 er hele vinteren åpen til Langdal på sørsiden (siste bolighus). Brøytinga starter normalt i den siste uka i april, men vegen blir ikke åpna for hele vegen er ferdigbrøyta. Store deler av strekningen var uten mobiltelefondekning inntil 2020.

I 2024 ble veien stengt fra midten av juni og ut året på grunn av fare for steinskred. Den ble gjenåpnet 11. juli 2025. Rassikringen kostet 50 millioner kroner. Mer rassikring skal etter planen pågå de neste tre årene og veien vil bli stengt etter turistsesongen fra 15. august. Fylkeskommunen inspiserer strekningen daglig, og det er trafikkdirigering i høysesongen. Trafikkdirigering begynte i 2022 etter trafikkork. I juli 2025 var det 2300 biler daglig i Trollstigen i snitt med 2800 på en dag som ny rekord.

Området er omfattet av  knyttet til Reinheimen nasjonalpark.

 Historie 
miniatyr|Trollstigen sett fra stien til Trolltindene en gang før 1962. Kløvstien er såvidt synlig ovenfor Stigfossbrua.

 Tidligere ferdsel 
Trollstigen, eller «Stigen» som den ble kalt før 1936, er en gammel fjellovergang mellom Valldal på indre Sunnmøre og Åndalsnes. Fra 1533 var det et stort årlig marked på gården Devoll (Devold) nederst i Romsdalen. Dette Romsdalsmarkedet var en viktig grunn til at valldalingene ivret for et samband over «Stega-fjellet». Presten Hans Strøm skrev omkring 1766 at fjellveiene mellom Valldal og Romsdal «befares aarlig og idelig af Sognets Beboere som paa Romsdals Marked og Bjergverkene drive en betydelig Handel med Heste og Feedevarer.»Strøm, Hans (1766): Physisk og Oeconomisk Beskrivelse over Fogderiet Søndmør, beliggende i Bergens Stift i Norge. Kiøbenhavn.

Veien over Stegafjell og gjennom «Isdal» var ifølge Strøm et alternativ til veien om Innfjorden, der man bruke båt på deler av strekningen. Den tredje fjellovergangen gikk til Brøste i Lesja og ble benyttet ved reise til bergverkene på Lesjaverk og Røros, hvor bøndene solgte smør og ost.Strøm, Hans (1756): Annotations Boog over de Merkværdigheder som udi Syndmørs Fogderie forefindes. Utgitt 1997 ved Ragnar Standal, Kari Aalberg og Terje Aarset. Snorre Sturlason omtalte fjellovergangen Valldal-Verma/Brøste i sagaen om Olav den Hellige.

På Slettvikane i Valldal er det satt opp en stein til «Minne om valldølene Ole M. Alstad og Lars M. Omenås. Dei fyrste som i 1776 gjorde opptaket til vegsamband Valldal–Romsdal». Like ved er en stein med innskriften «Kong Håkon bilte denne veg 1936» og «Olav den Heilage gjekk denne steg 1028».Statens vegvesen, Møre og Romsdal (2001): Vegminner i Møre og Romsdal fylke. Molde. Fogden for Sunnmøre brevvekslet i 1776 med sogneprest Ludolf Krohn om at bøndene hadde begynt å sette i stand vei over fjellet. Krohn anslo at arbeidet ville koste omkring 200 riksdaler utover dugnadsarbeid av bøndene i Valldal. Fogden anbefalte tilskudd på linje med tilskudd til broer. I årene 1776–1781 ble det lagt ned en del arbeid for å bedre fremkommeligheten. Lensmannen omtalte i 1778 veien gjennom Valldal og over fjellet til Sogge som den eneste allfarvei i Dale skiprede (indre Sunnmøre).Grunn og Gror. Kultursoge for Norddal. Redigert av Ivar Kleiva. Utgitt i Valldal 1976.

Det tok omtrent to dager å tilbakelegge strekningen mellom Valldal og Romsdalen til fots og med hest. I eldre tider fantes en gangvei som bare såvidt var farbar med hest. Navneforskeren Botolv Helleland skriver at en stig er smalere enn en vei og så smal at det var plass til bare én person eller ett dyr i bredden.

 Kløvstigen 
I årene 1905–1913 ble det for statlige midler anlagt en ridevei (en kløvsti i det bratteste partiet) over fjellet, for det meste 1,5 meter bred. Denne rideveien var 14 km mellom Øvstestøl i Valldal og Knutsætra i Isterdalen, nedenfor disse setrene var det kjørbar vei.Rekdal, Bjarne (1986): Vegen Valldalen – Romsdalen. Tidsskrift for Sunnmøre Historielag, 1986, s.122–137. Kløvstigens før bilveien ble anlagt, udatert foto hos Digitalt Museum/Romsdalsmuseet, besøkt 10. januar 2018 Etter åpning av Raumabanen ga også jernbanen tilskudd til bygging av kjøreveien, som ga adkomst fra indre Sunnmøre til jernbanenettet. Forsvaret var også svært interessert i veien av hensyn til mobilisering og øvelser i tilknytning til militærleiren på Setnesmoen.

Store deler av den opprinnelige «Kløvstigen» mellom Slettvikane i Valldal og Knutsetra i Isterdalen er godt synlig og farbar til fots. Mens kjøreveien krysser Stigfossen med Stigfossbrua fra 1935, krysser Kløvstien Istra nede i dalbunnen.

 Kjøreveien 
miniatyr|Overtakelselsbrev signert av blant andre kong Haakon. Dokumentet erklærer at veien for fremtiden skal hete «Trollstigveien».
miniatyr|Trollstigheimen på veiens høyeste punkt, Alnesreset (utsikt østover langs Alnesdalen), der den sto til 1963. Nytt vertshus ble senere reist på Stigrøra.

Omkring 1900 var veien fra Sylte til Langdal i Valldal kjørbar med hest og vogn, mens veien videre til Øvstestøl ovenfor Langdal til nød var kjørbar. Samtidig som Kløvstigen ble anlagt 1906–1913 sørget amtsingeniør Nils Hovdenak for å stikke og detaljplanlegge en kjørevei over fjellet mellom Valldal og Isterdalen. Hovdenak spådde i 1912 at dette ville bli «en av våre viktigste turistruter» fordi overgangens naturscenerier kan måle seg med det beste landet kan oppvise. Allerede i 1895 mente Hovdenak at det med tiden måtte eller ville komme en kjørevei. Strekningen Sylte–Uri bru ble opparbeidet til 3,5 meter veibredde før 1916 med tanke på det ville komme hovedvei til Romsdalen.

 Anleggsarbeid 
I 1916 startet oppgradering eller omlegging av kjøreveien gjennom Valldalen og Isterdalen, blant annet med nye broer som Holsbrua og Uribrua. Bro over Gudbrandsjuvet kom i 1919. Stortinget vedtok i 1916 at den fremtidige veien Valldal–Romsdal skulle inngå i hovedveinettet. Fylkestinget gikk i juni 1925 inn for prosjektet med 34 mot 31 stemmer. Blant annet ble det kritisert at Trollstigen ble prioritert foran veiforbindelse mellom Veblungsnes og Innfjorden (dagens E136). På denne tiden var det ikke veiforbindelse mellom Åndalsnes og Tresfjorden. Anleggskostnaden ble i 1925 anslått til 1,8 millioner kroner. Det var fire anleggsbrakker: Øvstestøl, Slettvikan, Stigrøra og Isterdalen. På det meste var 60 mann i arbeid. 

I 1927 ble det reist tvil om «berettigelsen av å fortsette dette kostbare hovedveianlegget over fjellet til Romsdal», men fylkestinget gikk på ny inn for å fortsette arbeidet over fjellet, og arbeidet på selve fjellovergangen tok til mellom Langdal og Øvstestøl øverst i Valldal i 1927. Senere ble strekningen Slettvikane-Alnesreset satt i gang i 1930. Samme år ble også arbeidet med de karakteristiske elleve slyngene (hårnålsvingene) opp bergsiden påbegynt, mens strekningen fra Alnesreset ned til Stigrøra ble påbegynt i 1931. I Isterdalen begynte arbeidet i 1928, og av hensyn til Trollstigveien ble Soggebrua vesentlig oppgradert. Arbeidet med de karakteristiske hårnålsvingene nedenfor Stigrøra begynte i 1930, og Stigfossbrua ble muret i 1934 og 1935.

miniatyr|Vedlikeholdsarbeid høsten 1963. 

Svingene ble murt ut for at de ikke skulle bli for krappe. Senere har en av murene gitt etter og er blitt reparert. Arbeidet ble i hovedsak utført for hånd med trillebår, spett, slegge, bor og feisel. To mann klarte å bore tre meter hull i løpet av en arbeidsdag. Etter hvert la anleggsarbeiderne ut skinnegang, slik at stein og grus kunne fraktes med vagger i stedet for trillebår. Mannskap fra Romsdal arbeidet seg oppover fra bunnen av Isterdalen til Stigfossen, mens sunnmøringer arbeidet ovenfor fossen. I høyfjellet ble det arbeidet bare noen måneder om sommeren og høsten på grunn av store snømengder, rasfare og flom.Torvik, Arne Inge: Om samferdsel i Møre og Romsdal. Molde: MRF, 2000. Mens arbeidet pågikk, tok anleggsarbeiderne seg over Stigfossen med taubane.  Det var ingen alvorlige ulykker under anleggsarbeidet.

Trollstigveien ble åpnet av kong Haakon VII den 31. juli 1936.

 Utforming 
Veibanen er 4 til 6 meter i bredden, men var opprinnelig 3 til 4 meter, og i tillegg er det møteplasser. Det bratteste partiet har elleve hårnålsvinger med en diameter på omkring 10 meter og en stigning på 1:12. Hver sving har navn etter arbeidslaget (eller basen på laget) med ansvar for svingen, regnet nedenfra: Otmar Østigård, Johan Voll (sving 2 til 4), Kjelstad, Anton Fiva, Lars Daniel Tafjord, Martin Uri (nummer 8 og 10), Arthur Langdal og øverst Volda-svingen (nå kalt Bispesvingen under fjellet Bispen). Strekningen fra Kjelstadsvingen (nummer 6) til Stigfossbrua ble kalt Kjelstadlinja, mens den lange strekningen fra Bispesvingen til Stigrøra ble kalt Bispelinja.Veg og Virke i Møre og Romsdal fylke, oktober 1986, nr 3, årgang 14 (bedriftsavis for Statens vegvesen, Møre og Romsdal). Sving nummer 4 blir også kalt Grustaksvingen. Thomas Aarønes var leder for anlegget fra 1916 til det sto ferdig i 1936. Nikka Myren Grønning, som var kokke i anleggsperioden, fikk Nikkasvingen oppkalt etter seg og hun var selv tilstede, 103 år gammel, under avdukingen av skiltet i 2020.

Veien ble anlagt langs delvis samme trasé som den eldre ride- og gangveien, kalt Kløvstien (Kløvstigen). I bratthenget nedenfor Stigrøra ble Kløvstigen liggende stort sett urørt og den ble senere restaurert av Rauma kommune og skiltet/merket som fotsti.

 Rutetrafikk 
Valldal-Åndalsnes Rutebillag ble etablert i 1936 da veien åpnet. Veien og bussruten knyttet trafikken i Romsdalen til fjordene på Sunnmøre inkludert Geiranger med fjellovergang til Stryn og Otta. Inntil Ørnevegen åpnet i 1956 gikk trafikken med bilferje fra Sylte via Hellesylt til Geiranger. Den store (med blant annet plass til busser) og relativt raske bilferjen MF «Geiranger» ble satt i trafikk på strekningen i 1937 for å legge til rette for trafikk mellom Geiranger og Åndalsnes. Trollstigvegen førte til at turisttrafikken i Geiranger fikk mer preg av gjennomgangstrafikk.

Nibbevegen, veien til Dalsnibba i Geiranger, ble påbegynt i 1937 og en stor del av arbeidsstyrken der kom fra anlegget på Trollstigvegen fullført året før.Mjelva, Sverre (1989): Opplysninger om Nibbevegen. Geiranger skysslag: Nibbevegen Geiranger 50 år 1939–1989. Mellom Geiranger og Otta var det bussrute med avstikker til Dalsnibba.

 Utbedringer og endringer 
Etter utbedringer over mange år var hele strekningen Sylte-Sogge bru oppgradert til 8 tonn akseltrykk og 2,5 meter brede kjøretøy.

På grunn av hyppige steinras og etterfølgende ødeleggelser på kjørebanen ble en strekning nederst i Trollstigen lagt om i 2005. Dette omfattet tredje og fjerde sving nedenfra. Samtidig måtte det bygges to nye broer over elven. I 1999 satte Statens vegvesen i gang sikringsarbeid mellom Stigfossbura og Tverrelva. I 2000 og 2001 ble veien sikret mot steinras ved hjelp av ubåtnett i bergveggen. Veiens høyeste punkt er Alnesreset ved kommunegrensen, 850 meter over havet. På Alnesreset sto tidligere vertshuset Trollstigheimen. Trollstigheimen ble utvidet etter krigen og besto da av to bygg som også tilbød overnatting.Setnes, Johan (1995): Turisttrafikken i Møre og Romsdal gjennom 100 år. 1847–1947. Molde: Romsdal sogelag. Trollstigheimen ble tatt av et stort snøras i 1963. Et nytt serveringstilbud ble etablert på Stigrøra i 1979, dette ble revet i forbindelse med oppgraderingen som ble innviet 16. juni 2012.

Inntil tunnelene mellom Linge og Overå på riksvei 650 åpnet i 1975 var dette Valldals eneste fergefrie veiforbindelse.

På 2000-tallet ble det eksperimentert med små radarsystemer for å varsle skred eller fare for skred.

 Mobiltelefon 
Veien har vært helt uten mobiltelefondekning over en strekning på 11 kilometer, noe som blant annet har gjort det vanskelig å varsle nødetatene om ulykker, som i 2018, da det skjedde en alvorlig bilulykke nær toppen. Telenor ønsket ikke å bygge ut mobildekning på grunn av mangel på strømforsyning langs veienFikk ikke varslet om alvorlig trafikkulykke; tv2.no, 28.5.2018 og på grunn av høye kostnader. Direktoratet for nødkommunikasjon satte i 2015 opp en basestasjon ved veien for sitt interne nett. Telia satte i 2020 opp en basestasjon for mobiltelefon på strekningen; basestasjonen står på en fjelltopp i nasjonalparken og forsynes med strøm fra vindmølle og solceller.

 Stenging og rassikring fra 2024 
I 2024 ble veien stengt fra midten av juni og ut året på grunn av fare for steinskred. Det ble etter få dager bevilget 40 millioner kroner fra staten til ekstra sikringstiltak. Arbeidet med sikring begynte midt i juli 2024 med sikte på å åpne veien i 2025. Veimyndighetene satte inn vakter for å hindre besøkende å ta seg til fots eller med sykkel inn i det stengte området. Fra sørsiden forble veien åpen frem til platået med utsiktsplattformer over hårnålsvingene. Veien åpnet igjen 11. juli 2025. 

Rassikringen kostet 50 millioner kroner.https://www.nrk.no/mr/satser-pa-apning-av-trollstigen-14.juli-1.17145120 Mer rassikring skal etter planen pågå i årene 2025–2027, og veien vil bli stengt etter turistsesongen fra 15. august. I juli 2025 var det noen mindre steinsprang som førte til noen timer stenging. Fylkeskommunen inspiserer strekningen daglig, og det er trafikkdirigering i høysesongen. Trafikkdirigering begynte i 2022 etter trafikkork. I juli 2025 var det 2300 biler daglig i Trollstigen.

 Turisttrafikk 
miniatyr|En av de utsiktsplattformene satt opp rundt 2010 i forbindelse med oppgradering til nasjonal turistvei.|alt=Trollstigen, Rauma kommune

Trollstigvegen er en av Norges best besøkte turistattraksjoner. Med  besøkende (tall for 2005) er den landets nest best besøkte naturbaserte turistattraksjon og den tredje best besøkte totalt. Innovasjon Norge lagde inntil 2006 en årlig rapport over de mest besøkte attraksjonene i Norge. Trollstigen var da den nest mest besøkte naturattraksjonen med  personer. I 2014 ble antallet besøkende basert på telling anslått til . I 2019 var det 1,16 millioner besøkende basert på vegvesenets trafikktelling.

 Nasjonal turistvei 
Veistrekningen Geiranger–Trollstigen ble somrene 2005–2008 opprustet for å ta imot et stort antall turister. Strekningen har fått status som nasjonal turistvei som en av 18 utvalgte veistrekninger i turistvegprosjektet til Statens vegvesen. Prosjektet har «trygt og vakkert» som motto, og alle stoppesteder og rasteplasser skal harmonere med naturen og landskapet. Utsiktspunktet Trollstigfoten nederst i Trollstigen er utvidet. På Stigrøra er det bygget et nytt turistsenter med kafé og souvenirutsalg. De tradisjonelle små hyttene som har drevet med souvenirutsalg ble revet da det nye senteret åpnet sommeren 2012.  

Samferdselsminister Magnhild Meltveit Kleppa foretok åpningen av Nasjonal turistvei Geiranger–Trollstigen 16. juni 2012.Romsdals Budstikke: Åpnet 18 turistveier på Trollstigplatået , 16. juni 2012, lest 16. juni 2012. «Dette er eit monument som blir ståande som historisk inn i framtida», sa Kleppa om det nye besøkssenteret på Stigrøra.NRK Nyheter: -Eit monument som blir ståande, 16.6.2012, lest 29.11.2014. I 2012 fikk det nye anlegget på Stigrøra pris av Norsk Betongforening og Norske arkitekters landsforbund for «betong brukt på framifrå vis miljømessig, estetisk og teknisk».Betongtavlen 2012 til Trollstigplatået; Arkitektnytt, 20.9.2012 Reiulf Ramstad Arkitekter utformet tilretteleggingen for besøkende og ble i 2015 tildelt Houens fonds diplom for resultatet. Betongarbeidet på anlegget fikk i 2014 European Concrete Award i klassen for bygg. Servicebygget ble i 2012 tildelt Betongtavlen som er Norsk betongforenings og Norske arkitekters landsforbunds felles utmerkelse for fremragende bruk av betong. Hovedentreprenør for utbyggingen var entreprenørfirmaet Christie & Opsahl AS 

I 2022 ble kafebygget og deler av veien skadet av et snøskred.https://www.nrk.no/mr/trollstigen-kafe-treft-av-snoras-_-har-fort-til-store-skader-pa-bygget-og-pa-fylkesvegen-1.15940467

 Trafikk 
miniatyr|Trafikkork i den trange svingen ved fossen

Hele strekningen fra Åndalsnes til Sylte i Valldal er 56 kilometer (50 km målt fra Soggebrua ved kryss med E136). Strekningen var riksvei fra 1935 til reformen i 2010 da den ble fylkesvei og ansvaret overført til fylkeskommunen.

I høysesongen passerer på det meste  kjøretøy på en dag, mens gjennomsnittet for juli 2012 var  kjøretøy daglig. I juni, juli og august 2012 passerte til sammen  kjøretøy.Sunnmørsposten 24. september 2012.Romsdals Budstikke  24. september 2012, lest på nett 4.10.2012. I løpet av hele sesongen 2012 passerte  kjøretøy tellepunktet ved Soggeberget, mot  kjøretøy i 2009.Adresseavisen, 10. november 2012. I 1993 passerte  kjøretøy. I juli 2023 passerte 2200 kjøretøy i gjennomsnitt daglig, i august var døgntrafikken på 1500 kjøretøy.

I 2005 var Trollstigen med  besøkende personer Norges nest mest oppsøkte naturbaserte attraksjon, bak Vøringsfossen og foran Geirangerfjorden.Turisme i Norge SNL, besøkt 21. mai 2014 (nyeste tall for 2005, ingen nyere tall funnet). I 2014 ble det registrert  reisende, mens det i 1995 var  reisende. Vegvesenet anslo i 2015 at veien har kapasitet til 1 million besøkende. Midt på dagen i høysesongen var det i 2014 under 10 sekunder mellom hvert kjøretøy.Romsdals Budstikke: En million kjører Trollstigen i år? , publisert 13. mai 2015. Vegvesenets trafikktellinger viser 1900 kjøretøy i juli 2016 og 2018 og 1200 i august (omtrent samme tall tidligere år), rundt 900 kjøretøy daglig i juni, rundt 600 kjøretøy i september og 200 i oktober.Års- månadsdøgntrafikk i kontinuerlege trafikkregistreringspunkt på dei nasjonale turistvegane PDF s. 45, lest 16. april 2020 Statens vegvesen rapporterte i 2019 at 1,16 millioner personer hadde besøkt Trollstigen det året.

Sommeren 2017 gjorde BBCs Top Gear opptak i Trollstigen.

I 2022 foreslo fylkeskommunen å innføre bompenger for å kjøre over Trollstigen. En avgift på rundt 150 kroner vil med en trafikk på  kjøretøy årlig gi en inntekt på 24 millioner kroner til trafikksikkerhetstiltak på veien. Det forekommer ofte trafikkork på sommerstid når det er mye trafikk.

I forbindelse med åpningen ble det opprettet et rutebilselskap, Åndalsnes- og Valldalsruten, for å betjene strekningen. Persontrafikken på Raumabanen ble innstilt fra juli 1941 og bussruten forlenget til Dombås. Etter at E136 mellom Veblungsnes og Tresfjorden ble åpnet etter andre verdenskrigen fikk Trollstigvegen mindre betydning som rute mellom Romsdal og Sunnmøre.

 Vinterstenging 
Veien stenges normalt for vinteren i november og åpnes vanligvis i løpet av mai. Selv om veien er gjennombrøytet blir den ikke åpnet før Vegvesenet anser faren for ras av is eller snø som over. Det kan også være behov for reparasjoner før veien kan åpnes for trafikk.– Det handlar om å tolke fjellet rundt; NRK, 25.4.2018 I 1960 skal veien ha vært åpen helt til jul.Storfjordnytt: «Minnerik ferd på isete veg.» Torsdag 5. mars 2015. Noen få ganger har veien vært stengt kortvarig i juni på grunn av snøfall, som i 2004, da det kom 30 centimeter nysnø.Trollstigen stengt etter snøfall. Aftenposten, 17. juni 2004, s. 6. I 2014 var veien åpen 6,5 måneder i strekk (inntil den ble midlertidig stengt 23. november), det lengste som er registrert.Trollstigen stenger klokken 16.00 i dag  Åndalsnes avis, 23.11.2014. I 2022 ble veien stengt 7. desember, seneste registrerte stenging er 8. desember.

 År  Åpning  StengingMerknad199219931994 20. mai27. septemberSunnmørsposten, 20. mai 1995199525. maiSunnmøringen, 24. mai 1995199624. mai19976. juni24. septemberNTB 15.10.1998199815. mai15. oktoberNTB 15.10.1998stengt på grunn av snø199914. mai10. septemberAftenposten, 11. september 1999, s.17.midlertidig stengt fra 9. august rasfare, tidlig vinterstenging på grunn av sikringsarbeid i bergveggen200026. maiTrollstigen åpner fredag. Adresseavisen, 25. mai 2000, s. 4.20. augusttidlig stenging på grunn av sikringsarbeidBergens Tidende, Monument i Trollstigen, 13. august 2000, s 3200121. mai21. augusttidlig stenging på grunn av sikringsarbeidUbåtnett sikrer turistene. VG, 30. juni 2011, s. 47200223. mai16. septemberTidlig vinterstenging på grunn av vedlikeholdsarbeid.Trollstigen stenges. Adresseavisen, 30. august 2002, s. 2.200328. mai15. auguststengt ut sesongen etter store skader av steinras og flomAdresseavisen, 21. august 2003VG, 15. august 2003200429. mai20051. juni15. november(seneste stenging etter 1992)20063. mai200723. mai17. oktoberRomsdals Budstikke, 3.11.2007200827. mai4. novemberÅndalsnes Avis, 17. november 2011, s.4.200920. mai23. oktoberAftenposten 24. oktober 2009, ikke oppgitt at den ble åpnet igjen den sesongen.stengt av ras201028. mai4. november201113. maiÅndalsnes Avis, 14. mai 2011, s. 5.24. novemberÅndalsnes Avis, 26. november 2011, s. 10 («stengt inntil videre»).20121. juniAdresseavisen, 10. november 2012.5. novemberAdresseavisen, 10. november 2012.201322. maiRomsdals Budstikke på nett  lest 24. mai 2013.13. novemberÅndalsnes Avis, Stengt for i år , 14. november 2013.20148. maiÅndalsnes Avis Rekordtidleg opning , 6. mai 2014, lest 5. mai 2018.1. desemberTrafikkmeldinger, Statens vegvesen, lest 3. desember 2014.Trafikkmeldinger; vegvesen.no, lest 13.12.2014, vinterstengt senest 8. desember 8. desembermidlertidig stengt 23. november201513. maiTroll­sti­gen åpner for sesongen , 13. mai 201524. november 23. november201625. mai3. novemberstengt på grunn av snø201724. mai13. november 8. november201811. maiI dag åpnet Trollstigen! , Romsdals Budstikke, 11. mai 2018, lest 7. juli 2021.26. oktober, åpnet igjen 16. novemberVinterstengt 26. oktober, åpnet igjen 16. november på grunn av mildt vær Stengt 2. desember på grunn av uvær.Stenger Trollstigen , Romsdals Budstikke, 2. desember 2018.201916. mai9. november, midlertidig stengt i oktober202012. juni30. november202121. mai20229. juni 2022https://www.andalsnes-avis.no/nyheter/i/wOlPL4/aapningssirkus-paa-trollstigen7. desemberhttps://www.nrk.no/mr/trollstigen-stengt-for-vinteren-1.16210669Forsinket åpning pga skader etter steinras; nest seneste stenging noen gang (rekorden er 8. desember).https://www.tv2.no/direkte/jpybz/siste-nytt/639053f7acfb635033dd05a0/trollstigen-er-na-vinterstengt202325. maihttps://www.nrk.no/mr/turistvegen-trollstigen-har-opna_-kristin-sorheim-i-fylkeskommunen-fryktar-ras-og-vil-ha-rassikring-1.16421419202416.mai/7.juni18. juniÅpnet til toppen bare fra sørsiden 16. mai,https://www.nrk.no/mr/usikkert-nar-turistvegen-trollstigen-kan-opne-_-fylkeskommunen-treng-meir-tid-til-a-vurdere-forholda-1.16902340 åpnet hele strekningen 7. juni.https://www.nrk.no/mr/den-nasjonale-turistveien-trollstigen_-mellom-rauma-og-fjord_-apner-for-fullt-7.-juni-1.16913937 Stengt 18. juni etter steinras.

 Omgivelser 
Området er omfattet av  knyttet til Reinheimen nasjonalpark, som blant annet omfatter Trolltindan, og som begynner like øst for veitraseen.

Isterdalen er en utpreget u-dal med en flat dalbunn, bratte fjellsider og høye fosser. Dalen har en bratt dalende i sør der Trollstigvegens kjente hårnålsvinger følger terrenget. Isterdalen munner ut i Romsdalen like ovenfor Åndalsnes.

Veien er omkranset av flere fjell på godt over  meter, blant annet Stigbotnhornet, Finnan og Bispen, samt Dronninga og Kongen mot nord. Disse toppene på vestsiden har kjente klatreruter. På østsida av Isterdalen er Trollklørne. Trollstigen er utgangspunkt for fotturer til Trolltindane inkludert «baksiden» av Trollveggen og Breitinden. Klaterere som har fullført Trollveggen returnerer vanligvis via Trollstigvegen. Disse toppene brukes til BASE-hopping. Øst for Trollstigveien i Rauma kommune har det siden 1987 vært forbudt å hoppe i fallskjerm eller å bære med seg fallskjermutstyr. I 2009 omkom en sørafrikansk hopper da han hoppet over fra Bispen i Rauma med vingedrakt. Fra Alnesreset er det gjennom Alnesdalen adkomst til Mannen på kanten mot Romsdalen. Fra Slettvikane på sørsiden av det høyeste punktet går en lang slakk dal til Verma i Romsdalen.

Trollstigrennet var et storslalåmrenn avholdt på forsommeren (siste del av juni). Det ble gjennomført første gang i 1948 med lokale deltakere og etter et par år også med internasjonalt kjent utøvere. Stedet har ikke skitrekk. Senere var det i tillegg egen konkurranse i telemarkskjøring.

 Bildegalleri 

 Se også 
 Stilfspasset i Nord-Italia

 Referanser 

 Eksterne lenker 

 Trollstigen i openstreetmap.org
 Snøbrøyting av Trollstigvegen, med video
 215 bilder fra Trollstigen; digitaltmuseum.no

Kategori:Veier i Møre og Romsdal
Kategori:Severdigheter i Møre og Romsdal
Kategori:Veier i Rauma
Kategori:Nasjonale turistveier
Kategori:Fylkesvei 63